|  |  |  |
| --- | --- | --- |
|  | **Univerzita Mateja Bela**  **v Banskej Bystrici**  Právnická fakulta  Komenského 20, 974 01 Banská Bystrica |  |

**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici**

**zo dňa 10. júna 2019**

**K bodu 8**

Predseda VR PrF UMB prítomným predložil návrh na schválenie inauguračnej komisie, oponentov a témy inauguračnej prednášky pre uchádzača o vymenúvacie konanie o udelenie titulu „profesor“, doc. JUDr. Jaroslava Klátika, PhD.

Predseda VR odôvodnil podanie uvedeného návrhu nasledovne: Ministerstvo školstva, vedy, výskumu a športu SR svojim rozhodnutím číslo: 2019/11076:15-A1110 zo dňa 10.06.2019 rozhodlo o priznaní práva uskutočňovať habilitačné konanie a konanie na vymenúvanie profesorov v študijnom odbore trestné právo Univerzite Mateja Bela v Banskej Bystrici, Právnickej fakulte bez časového obmedzenia.

Doc. JUDr. Jaroslav Klátik, PhD., docent a vedúci Katedry trestného práva, kriminológie, kriminalistiky a forenzných disciplín Právnickej fakulty UMB, podal dňa 10. júna 2019 žiadosť o začatie vymenúvacieho konania na našej fakulte v odbore 3.4.7. trestné právo.

Za členov inauguračnej komisie a oponentov navrhuje uznávaných odborníkov v odbore trestné právo, resp. v príbuznom odbore, ktorí spĺňajú všetky odborné, funkčné a osobnostné predpoklady pre ich vymenovanie do funkcií v rámci vymenúvacieho konania, vrátane podmienok v zmysle platných právnych predpisov pre vedenie vymenúvacieho konania, keďže všetci navrhovaní členovia inauguračnej komisie a oponenti pôsobia na vysokej škole vo funkcii profesora v odbore trestné právo alebo príbuznom odbore. Jeden navrhovaný člen inauguračnej komisie a jeden oponent sú zahraničnými odborníkmi v odbore trestné právo.

V diskusii vystúpili:

Dr. h. c. prof. JUDr. Jaroslav Ivor, Dr.Sc.

Dr. h. c. prof. JUDr. Jaroslav Chovanec, CSc.

Hlasovanie o schválení inauguračnej komisie, oponentov a témy inauguračnej prednášky vo vymenúvacom konaní za profesora – doc. JUDr. Jaroslavovi Klátikovi, PhD., Katedra trestného práva, kriminológie, kriminalistiky a forenzných disciplín, Právnická fakulta Univerzity Mateja Bela v Banskej Bystrici v odbore 3.4.7. trestné právo:

Počet členov vedeckej rady oprávnených hlasovať: 35

Počet prítomných členov oprávnených hlasovať: 27

za schválenie: 26

proti: 0

zdržalo sa: 1

***Uznesenie č. 16/2019:*** *Vedecká rada Právnickej fakulty Univerzity Mateja Bela v Banskej Bystrici, schvaľuje inauguračnú komisiu, oponentov a tému inauguračnej prednášky vo vymenúvacom konaní za profesora - doc. JUDr. Jaroslavovi KLÁTIKOVI, PhD., Katedra trestného práva, kriminológie, kriminalistiky a forenzných disciplín, Právnická fakulta Univerzity Mateja Bela v Banskej Bystrici v odbore 3.4.7. trestné právo:*

*Predseda inauguračnej komisie:*

***Dr. h. c. prof. JUDr. Jaroslav IVOR, DrSc.,****Pracovisko: Univerzita Mateja Bela, Právnická fakulta, Banská Bystrica, SR*

*Členovia inauguračnej komisie:*

***prof. JUDr. Věra KALVODOVÁ, Dr.****Pracovisko: Masarykova univerzita, Právnická fakulta, Brno, ČR*

***prof. JUDr. Mgr. Jana VIKTORYOVÁ, PhD.****Pracovisko: Akadémia PZ v Bratislave, Bratislava, SR*

***prof. JUDr. Peter POLÁK, PhD.***

*Pracovisko: Paneurópska vysoká škola, Bratislava, SR*

*Oponenti:****prof. JUDr. Ivan ŠIMOVČEK, CSc.***

*Pracovisko: Trnavská univerzita, Právnická fakulta, Trnava, SR*

***prof. JUDr. Jozef ZÁHORA, PhD.****Pracovisko: Paneurópska vysoká škola, Bratislava, SR*

***prof. JUDr. Jaroslav FENYK, Ph.D., DSc., Univ. Priv. Prof.***

*Pracovisko: Masarykova univerzita, Právnická fakulta, Brno, ČR; Ústavný súd Českej republiky, ČR*

*Téma inauguračnej prednášky:*

***Využitie elektronického monitoringu v trestnom konaní***

V Banskej Bystrici, 10. júna 2019

**doc. Dr. iur. JUDr. Ing. Michal Turošík, PhD.**

predseda Vedeckej rady PrF UMB

dekan Právnickej fakulty UMB